Subject: EEML seisukohad keskkonnamõju hindamise ja keskkonnajuhtimissüsteemi seaduse muutmise seaduse eelnõule
From: Kristel Järve <[email-masked]>
To: "Kliimaministeerium info" <[email-masked]>
Cc: "Justiits- ja Digiministeerium" <[email-masked]>
Date: Mon, 2 Feb 2026 11:48:20 +0200

Tähelepanu! Tegemist on välisvõrgust saabunud kirjaga.
Tundmatu saatja korral palume linke ja faile mitte avada.

Tere

Edastan Eesti Erametsaliidu seisukohad keskkonnamõju hindamise ja
keskkonnajuhtimissüsteemi seaduse muutmise seaduse eelnõule. Pöördumise
täistekst koos ettepanekutega ja põhjendusega on manuses.

Peamised seisukohad:

1.	Sõnastada §-s 21 keskkonnamõju hindamise ulatus sarnaseks EL
direktiiviga[1]

Ettepanek sõnastuseks:
1) paragrahvi 21 tekst muudetakse ja sõnastatakse järgmiselt:
„Keskkonnamõju käesoleva seaduse tähenduses on kavandatava tegevusega või
strateegilise planeerimisdokumendi elluviimisega eeldatavalt kaasnev
vahetu või kaudne mõju keskkonnale, sealhulgas elurikkusele, maale,
mullale, veele, õhule, kliimale ja maastikule, ning keskkonna kaudu toimiv
mõju elanikkonnale ja inimese tervisele, kultuuripärandile või varale,
samuti kõigi nimetatud elementide vastastikune mõju“.

2.

	Viia seadus kooskõlla vastava EL direktiiviga ning hinnata
keskkonnamõju ka projektide ja projektide osade korral, mille eesmärk on
looduskaitse, kuid mis mõjutavad oluliselt keskkonda/kutsuvad esile
olulisi muutusi keskkonnas, sh Natura aladel

Ettepanek võimalikuks sõnastuseks:
Muuta § 3 lg 1 punkti 2 sõnastust järgmiselt: „2) kavandatakse tegevust,
mille korral ei ole objektiivse teabe põhjal välistatud, et sellega võib
kaasneda eraldi või koos muude tegevustega eeldatavalt oluline ebasoodne
mõju Natura 2000 võrgustiku ala kaitse-eesmärgile.“
Täpsemalt: jätta välja tekstiosad „ebasoodne“ ning „ja mis ei ole otseselt
seotud ala kaitsekorraldusega või ei ole selleks otseselt vajalik“.

3.

	Jätta metsamaa raadamisele mõjuhindamise kohustus alles. Veelgi
enam, keskkonnamõju hindamise nõue tuleb sisse viia raadamisele, mis
toimub suuremal pindalal kui 5 hektarit.

Ettepanek sõnastuseks:
Paragrahv 6 lõike 1 punktis 311 asendatakse sõna „100“ sõnaga „5“.

4.

	Laiendada keskkonnamõju hindamise litsentsi saajate ringi

Ettepanek sõnastuseks:
Muuta paragrahvi 15 lõike 1 punkte 1 ja 2 ning sõnastada need järgmiselt:
„1) on omandanud magistrikraadi või sellele vastava kvalifikatsiooni
loodusteaduste, keskkonnakaitse või metsanduse õppesuuna õppekava järgi;
 2) omab vähemalt kolmeaastast töökogemust loodusteaduste, keskkonnakaitse
või metsandusega seotud tegevusalal;“.

  _____

[1] konsolideeritud TEKST: 32011L0092
<https://eur-lex.europa.eu/legal-content/ET/TXT/HTML/?uri=CELEX:02011L0092
-20140515>  — ET — 15.05.2014

Lugupidamisega

Kristel Järve

Tegevjuht
Eesti Erametsaliit
Tel: +372 5616 0206
E-post: [email-masked]
<mailto:[email-masked]>